|  |
| --- |
| **Center for Plan og Miljø**  **Team Vand og Natur**  Næstved Kommune  5588 5588  [www.naestved.dk](http://www.naestved.dk)  Dato  **12-02-2019**  Sagsnr.  **06.01.38-P19-3-18**  Sagsbehandlere  **Birgitte Jensen**  **+455588 6152**  **Jesper Dickow**  **+455588 5155** |

Peder Spandet

Gadevang 15

V. Egesborg

4700 Næstved

Frederik@naestved-autoophug.dk

alex@dpa-e.dk

**I får tilladelse til at nedsive overfladevand fra parkeringsplads på Gadevang 11, 4700 Næstved.**

Matr. nr.: 4a V. Egesborg By, V. Egesborg

Vi giver jer tilladelse til at nedsive overfladevand fra modtageareal ved Næstved Autoophug på Gadevang 11, 4700 Næstved.

**Vær opmærksom på**

Tilladelsen skal være udnyttet indenfor 3 år fra dags dato, ellers skal der søges på ny.

Befæstelsen inden for området må ikke øges i forhold til oplysningerne i ansøgningen, uden forudgående tilladelse fra Næstved Kommune.

Når arbejdet er afsluttet, skal I sende en tegning ”som udført” til Næstved Kommune.

**KLAGEVEJLEDNING**

Afgørelsen kan ifølge miljøbeskyttelseslovens §§ 98-100 påklages af virksomheden selv, Sundhedsstyrelsen og visse landsdækkende organisationer og af enhver, der har en individuel, væsentlig interesse i sagens udfald. Klagefristen udløber 4 uger efter at afgørelsen er meddelt og det betyder, at en eventuel klage skal være indgivet til klagenævnet senest den **12.03.2019**.

I skal klage digitalt via Klageportalen, som I finder på [www.naevneneshus.dk](http://www.naevneneshus.dk). I vælger det nævn, I vil klage til og logger på klageportalen med NemID. Klagen er indgivet, når den er tilgængelig for myndigheden i Klageportalen. I skal betale et klagegebyr og en klage bliver først registreret i Klageportalen, når det er indbetalt (se mere om gebyrordningen på www.naevneneshus.dk).

Når vi har modtaget besked om, at der er indgivet klage, får I vores bemærkninger til klagen tilsendt. Vi indsender herefter vores bemærkninger til klagenævnet med de dokumenter, der er indgået ved sagens behandling.

Tilladelsen kan også prøves hos domstolene indenfor 6 måneder ifølge § 101 i miljøbeskyttelsesloven, det vil sige senest den 12.08.2019.

Hvis I vil begynde anlægsarbejdet inden klagefristen udløber, så skal I være opmærksomme på, at det sker på eget ansvar.[[1]](#footnote-1)

Endvidere skal vi oplyse jer om, at I har ret til aktindsigt.

**VILKÅR**

Tilladelsen gives på følgende vilkår:

**Tilladelsens omfang**

1. Tilladelsen omfatter overfladevand fra 600 m2 stort område med udendørs arealer til parkering. Tilladelsen omfatter det fra modtagearealet forekomne overfladevand fra arealet i form af regnvand og evt. spild fra modtagebiler mv. Se bilag 1: Oversigtskort.
2. Tilladelsen skal være udnyttet indenfor 3 år, ellers skal der søges på ny.
3. Der skal fremsendes færdigmelding og kloaktegning ”som udført” for det færdige kloakanlæg. Færdigmelding sendes til Næstved Kommune.
4. Nedsivning af overfladevand via olieudskiller og faskine skal ske i overensstemmelse med de oplysninger, som Næstved Kommune har modtaget fra ansøgeren i forbindelse med udarbejdelse af denne nedsivningstilladelse samt tilladelsens forudsætninger.
5. Der må ikke foretages ændringer af modtagerpladsen, olieudskilleren eller faskinens udformning m.v.. Såfremt der ønskes ændret på indretning eller drift af systemet i forhold til de fremsendte oplysninger og materialer, som kan have indflydelse på nedsivningen til grundvandet, skal Næstved Kommune orienteres herom, og opdaterede oplysninger skal sendes til kommunen senest 4 uger inden ændringen ønskes gennemført. Næstved Kommune vil tage stilling til, om ændringer kræver revision af nedsivningstilladelsen.
6. Ved udvidelse af det befæstede areal eller større ændringer på modtagerpladsen skal Næstved Kommune kontaktes for en fornyet miljøteknisk vurdering, herunder en vurdering af om der er behov for at meddele en ændret tilladelse.

**Nedsivning**

1. Faskinen skal etableres, som der er angivet i grundlaget for tilladelsen.
2. Alt overfladevand skal ledes igennem sandfang og benzin- og olieudskiller inden tilløb til faskinen.
3. Der må kun ledes overfladevand til faskinen fra de i ansøgningen beskrevne arealer.
4. Faskinen må ikke give anledning til overfladisk afstrømning til naboejendomme, vej eller kloak ved regnhændelser, der ligger indenfor en 10 års hændelse med en sikkerhedsfaktor på 1,1.
5. Modtagepladsen skal være hævet, således at der ikke modtages vand fra omkringliggende arealer.
6. Næstved Kommune kan ændre vilkårene i denne tilladelse, såfremt forhold i grundvandet eller andet taler herom.

**Sandfang og benzin- og olieudskiller**

1. Der skal etableres en olieudskiller eller foranstaltninger med tilsvarende effekt.
2. Sandfanget skal have et samlet rumfang på mindst 5000 liter.
3. Benzin- og olieudskilleren skal være lukket og etableret med dykket tilløb.
4. Benzin- og olieudskilleren skal være forsynet automatisk flydelukke.
5. Opsamlingskapaciteten på benzin- og olieudskilleren skal være minimum 356 liter.
6. Benzin- og olieudskilleren skal være CE- mærket og med mindste afløbsstrøm på 15 liter/sek.
7. Der skal være etableret sikring af benzin- og olieudskilleren mod tømning ved hævertfunktion.
8. Der skal være mulighed for at kunne udtage prøve af en fri vandstråle (minimum dimension Ø 42,5).
9. Der må ikke være vandlås på tilledninger til benzin- og olieudskilleren.
10. Anlægget skal trykprøves og være dokumenteret tæt inden det tages i brug. Dokumentation skal sendes til kommunen sammen med tegninger som udført.

**Drift og egenkontrol**

1. Benzin- og olieudskillerne samt sandfang skal tømmes efter behov, dog min. 1 gang om året. Opsamlet sand/slam/olie skal afleveres ved godkendt modtager.
2. Virksomheden skal være tilsluttet en tømningsordning, hvor benzin- og olieudskilleren bliver tømt min. 1 gang/år. Det kan f.eks. være den periodiske tømningsordning for benzin- og olieudskillere ved ALFA Specialaffald, ved Fjorden 20, 4700 Næstved, tlf. 54 88 11 00 eller på [alfa@alfa.dk](mailto:alfa@alfa.dk). Virksomheden skal selv sørge for tilmelde sig en tømningsordning. Ved ophør af virksomheden skal virksomheden, sørge for at udskilleren ikke kan anvendes samt afmeldes.
3. Benzin- og olieudskilleren skal fyldes med vand umiddelbart efter tømning og inden den tages i brug.
4. Flydelukke skal kontrolleres mindst 1 gang om året
5. Der skal føres journal over tilsyn og tømning af sandfang/olieudskiller. Journalen skal indeholde: Navn, dato og aktivitet (f.eks. tømning af sandfang m.m.).
6. Journalen skal opbevares i mindst 5 år og skal være tilgængelig for tilsynsmyndigheden.
7. Der må ikke foretages bilvask eller lignende på modtagearealet.
8. I forbindelse med driftsuheld og større spild, der kan have væsentlig betydning for nedsivning af overfladevand, skal virksomheden straks kontakte beredskabet på 112. Virksomheden skal straks forsøge at standse afledningen.
9. Ved konstatering af utætheder, skader eller andre uregelmæssigheder i olieudskilleranlægget (sandfang,

olieudskiller og rørledninger), skal disse udbedres inden fortsat brug. Næstved Kommune skal straks underrettes om det konstaterede og inden tiltag til udbedringer iværksættes, så kommunen har mulighed for at vurdere omfanget af en evt.

olieforurening omkring udskilleranlægget.

1. Et eksemplar af en opdateret kloakplan skal være på adressen og være tilgængelig for den driftsansvarlige.
2. Et eksemplar af denne tilladelse skal til enhver tid være tilgængeligt og kendt af de personer, der har ansvar for driften af nedsivningsanlægget. Ved ændring af ejerforhold eller driftsansvar skal tilsynsmyndigheden underrettes.

**Krav og kravværdier**

1. Næstved Kommune kan til enhver tid forlange udtagning og analyse af prøver af spildevandet til analyse for parametrene pH, olie og evt. tungmetaller, samt trykprøvning af udskilleranlægget. Resultaterne skal dokumentere overholdelse af nedenstående vilkår.
2. pH-værdien for processpildevandet skal, målt i prøve fra inspektionsbrønden, ligge i intervallet pH=6,5-9,0.
3. Indholdet af mineralsk olie i spildevandet må ikke overstige 10 mg/l målt efter DS/R 208 (pentan) metoden. Hvis virksomheden i stedet vælger at få analyseret efter en af metoderne Reflab 5:2014 eller ISO 9377-2 er grænseværdien 20 mg/l.
4. Prøverne skal – på virksomhedens regning – udtages og analyseres af et uvildigt firma eller laboratorium, der er akkrediteret hertil.
5. Analyseresultaterne skal sendes til Næstved Kommune.
6. Prøverne skal udtages fra inspektionsbrønden under forhold, hvor der er muligt at udtage prøven, dvs. at det regner.
7. Prøven må tidligst tages 1 uge efter sidste tømning af udskilleren.

**GRUNDLAG**

**Anvendt materiale**

* Ansøgning om nedsivning af overfladevand fra modtagearealet af 4. oktober 2018 med tilhørende bilag på olie- og benzinudskiller og faskine.
* Beskrivelse af jordbundsforhold og grundvand på Gadevang 11, V. Egesborg, 4700 i rapport af 24.09.2018 fra GEOSYD.
* Supplerende oplysninger jf. mail af:  
  04.10.2018 fra Alex Pedersen (alex@dpa-e.dk)  
  05.12.2018 fra Alex Pedersen (alex@dpa-e.dk)

**Om projektet**

Næstved Autoophug har ansøgt om ny befæstelse af modtagepladsen på Gadevang 11. Etableringen af den nye befæstelse af pladsen udføres med en 600 m2 tæt belægning med asfalt af typen Kombilag, og skal anvendes til biler der ikke har undergået miljøbehandling (se bilag 1 oversigtstegning).

Der søges om tilladelse til at nedsive overfladevand fra modtagepladsen ved Næstved Autoophug i faskine på Gadevang 11, V. Egesborg, 4700 Næstved. Inden overfladevandet fra modtagearealet ledes til faskinen løber det igennem en Klasse II Olie- og benzinudskiller af typen Lauridsen, Ø200 med kapacitet på 15 liter/sek. og et indbygget sandfang på 5000 liter.

Virksomheden genererer ikke egentligt processpildevand. Spildevandet fra virksomheden udgøres derimod af overfladevand fra de befæstede arealer, tagflader og sanitært spildevand. Afløb fra den eksisterende bygnings tagflade og sanitært spildevand er ført udenom sandfang og olieudskiller og indgår ikke i tilladelsen.

Virksomheden er beliggende i landzone og er ikke spildevandskloakeret i henhold til spildevandsplan 2012-2022. [[2]](#footnote-2)

Området er udpeget som bevaringsværdigt landskab (beskyttelsesområde), jf. Kommuneplan 2013-25.

Området er ikke kortlagt forurenet på V1 eller V2 niveau, og området er ikke omfattet af områdeklassificeringen.

**Generelle oplysninger**

Hvis der forekommer ændringer i forhold til det oplyste, skal det forinden meddelelses Næstved Kommune. Det gælder f.eks. ved ændring af anlægsindretning, øget areal m.v..

Næstved Kommune kan i henhold til § 30 i Miljøbeskyttelsesloven [[3]](#footnote-3) ændre vilkår fastsat i nærværende tilladelse, hvis vilkårene anses for utilstrækkelige og forhold i grundvandet eller renere teknologi på området taler herfor. Eventuelle vilkårsændringer vil i så fald blive meddelt som påbud, og der vil være klageadgang.

**Befæstet areal**

I tilladelsen forudsættes følgende arealer og afløbskoefficienter:

*Afledning til nedsivning i faskiner*

|  |  |  |  |
| --- | --- | --- | --- |
| *Belægningstype* | *Bruttoareal (m2)* | *Afløbskoeffi-cient* | *Reduceret areal (m2)* |
| Tætte terrænbelægninger | 600 | 1,0 | 600 |

**Nedsivning i faskiner**

I ansøgningen er der redegjort for at overfladevand fra modtagearealet afledes til nedsivning i faskiner.

Der etableres 1 faskine. Faskinen er dimensioneret på følgende grundlag:

* Jordens hydrauliske ledningsevne: 5,00E-06 m/s – fint-mellem sand.
* Gentagelsesperiode: 10 år – fælleskloakeret område.
* Sikkerhedsfaktor: 1,1
* Hulrumsandel i faskine: 0,95
* Der sker udsivning både i bund og i siderne af faskinen
* Der etableres ikke overløb fra faskinen.
* Der etableres sandfangsbrønd på minimum 5000 liter inden tilløb til olieudskiller og faskinen.

|  |  |  |  |
| --- | --- | --- | --- |
| Faskine | Tilsluttet areal (m2) | Størrelse af faskine  ( m3) | Beregnet størrelse  (b x h x l) (meter) |
| 1 | 600 | 11,5 | 2,4 x 0,8 x 6 |

Beregning af faskinernes størrelse er foretaget i Spildevandskomiteens regneark for LAR-dimensionering.

*Hydraulisk påvirkning*

På baggrund af oplysninger i ansøgningen, samt den geografiske placering vurderes det at jorden er egnet til nedsivning. Det vurderes desuden at faskinen er dimensioneret efter gældende retningslinjer.

Jordartskortet viser, at den forventede geologi i området er moræne ler/sand. Det svarer godt overens med at de jordprøver, hvor der er foretaget sigteanalyse viser at der er morænesand i området. Morænesand har normalt en udmærket nedsivningsevne.

Området ligger ca. 500 m fra Dybsø Fjord. Den overordnede strømningsretning vil derfor være mod sydvest i retning af Dybsø Fjord.

*Afstand til vandindvinding, vandløb, skel m.m.*

Afstand fra faskinerne til:

* Nærmeste bygning med beboelse eller kælder: over 10 meter.
* Nærmeste bygning uden beboelse eller kælder: over 10 meter.
* Skel: 5 meter
* Drikkevandsbrønd/-indvinding: over 100 meter (nærmeste drikkevandsboring nr. 221.676 i 1,3 km afstand).
* Vandløb, søer, hav: 40 meter (Gadekær).

Afstandskrav til både drikkevandsindvinding og vandløb, søer, hav er overholdt, og det vurderes at der ikke kan ske overløb til hverken brønde/boringer eller vandløb, søer og hav. Vejledende afstandskrav til skel og bygninger uden for egen grund er ligeledes overholdt.

*Påvirkning med tungmetaller og næringsstoffer*

Koncentrationen af tungmetaller i vand fra de befæstede arealer ligger normalt under de krav, der stilles til nedsivning. Da virksomhedens befæstede arealer anvendes til oplag af skrot og biler til miljøbehandling, er der risiko for, at overfladevandet kan indeholde olie og tungmetaller og nedbrydningsprodukter heraf. De hyppigst forekommende

tungmetaller fra denne type virksomhed vurderes at være arsen, bly, cadmium, krom, kobber, nikkel og zink.

Indholdet af kvælstof og fosfor vil være så lavt, at det vil være uden betydning, set i forhold til baggrundsbelastningen på landbrugsjord.

Mineralsk olie består af mange forskellige enkeltstoffer, bl.a. organiske forbindelser, hvoraf størstedelen er uønskede i miljøet og svært nedbrydelige. Mineralsk olie kan indeholde stoffer, der er kræftfremkaldende, bl.a. PAH’er (Polycykliske Aromatiske Hydrocarboner).

Til vurdering af overholdelse af kontrol med og tømning af sandfang og olieudskiller fastsættes der vilkår om, at virksomheden skal føre driftsjournal.

*Internationale naturbeskyttelsesområder samt beskyttelse af visse arter*

Vi vurderer, at det konkrete projekt hverken i sig selv, eller i forbindelse med andre planer og projekter, vil påvirke et Natura 2000-område væsentligt, beskadige eller ødelægge yngle- eller rasteområder for bilag IV-dyrearter eller ødelægge levesteder for bilag IV-plantearter.

Baggrund for vurderingen er at:

* Nedsivningen sker i kanten af et fuglebeskyttelsesområde (F81 Karrebæk, Dybsø og Avnø Fjorde), på et areal, som pt. ansøges om at udgå af beskyttelsen hos EU. Arealet ligger inde på virksomheden, og vi vurderet at det ikke at have nogen betydning for fugle på udpegningsgrundlaget. Hvis arealet udtages som ansøgt vil der være 200 m til fuglebeskyttelsesområdet.
* Nedsivningen sker over 650 meter fra nærmeste habitatområde (H148 Havet og kysten mellem Karrebæk Fjord og Knudshoved Odde). Vi vurderer at nedsivningen kun har lokal påvirkning og at der ikke sker nogen væsentlig påvirkning af habitatområdet.
* Påvirkningen af bilag IV-arter er vurderet ud fra udtræk af naturdata på miljøportalen, hvor der ikke er registreret fund af bilag IV- arter i området, samt registrering af bilag IV-arter i Naturbasen.dk. Den nærmeste registrering er markfirben over 1 km syd for virksomheden. Nedsivning af overfladevand vurderes ikke at kunne påvirke levesteder for potentielt forekommende bilag IV- arter i området. Det er vurderet, at nedsivningen og etableringen af faskine m.m. ikke vil påvirke den økologiske funktionalitet for bilag IV-arter i området.

**Samlet vurdering**

Vi vurderer at nedsivningen af overfladevand fra modtagearealet på virksomheden ikke vil give anledning til væsentlig påvirkning af hverken drikkevandsindvindinger, vandløb, søer, hav, Natura 2000-områder eller bilag IV-arter.

**LOVGRUNDLAG**

Tilladelsen meddeles i henhold til § 19 i Miljøbeskyttelsesloven.

**VIGTIG INFORMATION**

Hvis der på et senere tidspunkt opstår afløbsmæssige problemer, kan vi tages jeres tilladelse op til ny behandling.

Ved ændringer i spildevandets sammensætning og indhold eller kloaksystemets udformning fremsendes fornyet ansøgning til behandling i Næstved Kommune.

Det ansøgte kloakarbejde skal udføres af en autoriseret kloakmester.

**SPØRGSMÅL**

I er velkommen til at kontakte Birgitte Jensen på tlf. 55886152 / e-mail [birje@naestved.dk](mailto:birje@naestved.dk) eller Jesper Dickow på tlf. 55886155 / e-mail [jedic@naestved.dk](mailto:jedic@naestved.dk). hvis I har spørgsmål.

Venlig hilsen

Birgitte Jensen Jesper Dickow Spildevandsmedarbejder Miljømedarbejder

**Kopi til :**

* Frederik Spandet, Gadevang 11, V. Egesborg, 4700 Næstved, [Frederik@naestved-autoophug.dk](mailto:Frederik@naestved-autoophug.dk)
* DPA ENTREPISE ApS, Trælløsevej 70C, 4160 Herlufmagle. Att. Alex Pedersen, [alex@dpa-e.dk](mailto:alex@dpa-e.dk)
* Embedslægeinstitutionen Øst, Axel Heides Gade 1, 2300 København S [seost@sst.dk](mailto:seost@sst.dk)
* Danmarks Naturfredningsforening, Masnedøgade 20, 2100 København Ø. [dnnaestved-sager@dn.dk](mailto:dnnaestved-sager@dn.dk)
* Friluftsrådet, Scandiagade 13, 2450 København SV.  [fr@friluftsraadet.dk](mailto:fr@friluftsraadet.dk)
* Friluftsrådet, Kreds Sydvestsjælland, Arne Kristensen, Stendyssevej 17, 4171 Glumsø, [sydvest@friluftsraadet.dk](mailto:sydvest@friluftsraadet.dk)
* Danmarks Sportsfiskerforbund, Worsaaesgade 1, 7100 Vejle [lbt@sportsfiskerforbundet.dk](mailto:lbt@sportsfiskerforbundet.dk)
* Danmarks Sportsfiskerforbund , Miljøkoordinator Christian Skotte [cskotte@cas.org](mailto:cskotte@cas.org)

**Bilag 1: Oversigtskort**



Figur 1.1 – Blå: Ansøgt Betonplade, Rød: Nuværende spildevandsledning, Gul: Placering af sandfang og olieskiller, Grøn: Faskine for nedsivning.

1. Jf. §96 i bekendtgørelse af lov om miljøbeskyttelse nr. 1121 af 03.09.2018 [↑](#footnote-ref-1)
2. <https://www.naestved.dk/~/media/Naestved_Kommune/Borger_media_ny_struktur/FlytningBygBolig/Spildevand/Spildevandsplan_2012_2022/spildevandsplan.ashx?la=da> [↑](#footnote-ref-2)
3. Bekendtgørelse af lov om miljøbeskyttelse nr. 1121 af 03.09.2018 [↑](#footnote-ref-3)